NTNU-studentenes elektriske racerbil gjør 0 til 100 på 2,2 sekunder. Kapret internasjonal pallplass
Sikret 2. plassen i prestisjefylt ingeniørkonkurransen for studenter.
Studentlaget fra Trondheim havnet på 2. plass i klassen for elektriske biler i den prestisjefylte ingeniørkonkurransen for studenter, Formula Student Germany. Alastair Rankin
Bilen, som har fått navnet Atmos, er en elektrisk racerbil med firehjulsdrift og en vekt på 180 kilo. Ifølge studentlaget selv går den fra null til hundre på 2,2 sekunder.
Får studiepoeng: Nå blir racerbilbygging et eget fag ved NTNU
25 poeng fra førsteplass
Revolve endte opp med totalt 858,55 poeng av mulige 1000. Kun 25 poeng skilte dem og førsteplassen, laget fra Zürich ETH.
– Det er helt vanvittig, det største man kan oppnå, sier Erik Brettingen Johansen, med ansvar for markedsføring for studentlaget, til Teknisk Ukeblad.
Odin Aleksander Severinsen har vært gruppeleder for høyspentbatteriet på bilen. Han forklarer at bilen har monocoque i karbonfiber laget på Kongsberg, en vingepakke som de har laget selv på NTNU og et litium-polymer batteri de har satt sammen selv.
Bilen har 139 hestekrefter og et dreiemoment på til sammen 1300 newtonmeter for alle fire hjul.
Nå er den også førerløs: Se den norske el-racerbilen suse opp Trollstigen
Studentlaget deltok også med en førerløs bil i konkurransen for aller første gang.
Denne bilen kom på en 7. plass under Formula Student Germany, i tillegg til at laget vant FSG Sportmanship award for beste sportsånd.
2017-bilen: Studentene har redusert vekten på racerbilen med åtte kilo – og barberer enda mer av 0-100-tiden